SPORAZUM V OBLIKI IZMENJAVE PISEM

med Evropsko unijo in Republiko Čile o spremembah dodatkov I, II, V in VIII k Sporazumu o trgovini z vini (Priloga V) in Dodatka I k Sporazumu o trgovini z žganimi pijačami in aromatiziranimi pijačami (Priloga VI), priloženima k Sporazumu o pridružitvi med Evropsko skupnostjo in njenimi državami članicami na eni strani in Republiko Čile na drugi strani

PISMO št. 1

Pismo Evropske unije

Bruselj, xx. xx. xxxx

Spoštovani,

sklicujem se na razprave, ki so potekale v skladu s členom 29(2), točka (a), Sporazuma o trgovini z vini (Priloga V) in členom 16(2), točka (a), Sporazuma o trgovini z žganimi in aromatiziranimi pijačami (Priloga VI), ki sta priložena Sporazumu o pridružitvi med Evropsko skupnostjo in njenimi državami članicami na eni strani in Republiko Čile na drugi strani z dne 18. novembra 2002, kakor je bil spremenjen leta 2005, 2006 in 2009, ter ki določata, da pogodbenici sporazumno spreminjata dodatke k navedenima sporazumoma, da se upošteva kakršna koli sprememba zakonov in predpisov pogodbenic.

Na teh razpravah je bilo sklenjeno, da se dodatki I (Geografske označbe vin s poreklom iz Skupnosti), II (Geografske označbe vin s poreklom iz Čila), V (Enološke prakse in postopki ter specifikacije proizvodov) in VIII (Protokol) k Sporazumu o trgovini z vini ter Dodatek I (Zaščitene označbe žganih in aromatiziranih pijač) k Sporazumu o trgovini z žganimi in aromatiziranimi pijačami spremenijo z dodatki iz Priloge k temu sporazumu.

V čast mi je predlagati, da se dodatki I, II, V in VIII k Sporazumu o trgovini z vini ter Dodatek I k Sporazumu o trgovini z žganimi in aromatiziranimi pijačami nadomestijo z dodatki iz Priloge k temu sporazumu.

Prav tako mi je v čast predlagati, da to pismo in Vaše pismo o potrditvi predstavljata sporazum med Evropsko unijo in Republiko Čile, ki začne veljati 90 dni po datumu Vašega pisma s potrditvijo.

S spoštovanjem.

V imenu Evropske unije podpis člana Komisije

PISMO št. 2

Pismo Republike Čile

Santiago, xx. xx. xxxx

Spoštovani,

v čast mi je bilo prejeti Vaše pismo z dne […], v katerem je zapisano:

„sklicujem se na razprave, ki so potekale v skladu s členom 29(2), točka (a), Sporazuma o trgovini z vini (Priloga V) in členom 16(2), točka (a), Sporazuma o trgovini z žganimi in aromatiziranimi pijačami (Priloga VI), ki sta priložena Sporazumu o pridružitvi med Evropsko skupnostjo in njenimi državami članicami na eni strani in Republiko Čile na drugi strani z dne 18. novembra 2002, kakor je bil spremenjen leta 2005, 2006 in 2009, ter ki določata, da pogodbenici sporazumno spreminjata dodatke k navedenima sporazumoma, da se upošteva kakršna koli sprememba zakonov in predpisov pogodbenic. Na teh razpravah je bilo sklenjeno, da se dodatki I (Geografske označbe vin s poreklom iz Skupnosti), II (Geografske označbe vin s poreklom iz Čila), V (Enološke prakse in postopki ter specifikacije proizvodov) in VIII (Protokol) k Sporazumu o trgovini z vini ter Dodatek I (Zaščitene označbe žganih in aromatiziranih pijač) k Sporazumu o trgovini z žganimi in aromatiziranimi pijačami spremenijo z dodatki iz Priloge k temu sporazumu. V čast mi je predlagati, da se dodatki I, II, V in VIII k Sporazumu o trgovini z vini ter Dodatek I k Sporazumu o trgovini z žganimi in aromatiziranimi pijačami nadomestijo z dodatki iz Priloge k temu sporazumu. Prav tako mi je v čast predlagati, da to pismo in Vaše pismo o potrditvi predstavljata sporazum med Evropsko unijo in Republiko Čile, ki začne veljati 90 dni po datumu Vašega pisma s potrditvijo.“

V čast mi je, da Vas lahko obvestim, da se Republika Čile strinja z vsebino tega pisma, ki bo začelo veljati XX. XX. XX.

S spoštovanjem.